Acuzații grave la adresa Spitalului Județean Tulcea. Femeie cu AVC găsită de familie cu răni oribile pe spate. "Ne-au dat-o ca să moară acasă"
Tinca Covalencu, o femeie în vârstă de 89 de ani, a suferit un accident vascular cerebral înainte de sărbători și a fost internată de urgență la Spitalul Județean Tulcea. După 18 zile în unitatea medicală, bătrâna, care este imobilizată la pat și nu poate comunica, prezenta escare adânci pe spate și pe fese. Familia a descoperit aceste răni acasă, după ce medicii au decis să o externeze, afirmând că „nu mai au ce să-i facă”.